Oberačka po Sebechlebsky 2015
Rodeo Muráň 2015
Koncert, live 2015
Live show, 2015
Rock Reunion & KALI

**REUNION** (niekedy aj **Rock Reunion**) je hudobná skupina pochádzajúca z Banskej Bystrice. Tvoria ju Radovan Oravkin, Milan Kováč Dominik Sabov a Andie Denbár. Skupina sa na Slovensku preslávila hlavne singlom „Dokonalá (Hej prdel)" ft. Kali a singlom "Denník".

Po vydaní druhého štúdiového albumu *Denník* sa skupina zaradila medzi najznámejšie a najobľúbenejšie slovenské skupiny v svojom žánri. Od roku 2014 a od vydania singlu „Dokonalá (Hej prdel)" sa kapela pravidelne objavuje na slovenských festivaloch a hudobných akciách ako jedna z hlavných hviezd. 

Oficiálny YouTube kanál skupiny nesie názov ReunionTV, no niektoré single má zverejnené na domácom kanáli vydavateľstva KALI RECORDS.

Vznik
-----

Vznik kapely sa datuje až do roku 2006. Kapela však uvádza svoj oficiálny vznik až v roku 2008, kedy sa sformovalo prvé zloženie kapely – Kováč, Oravkin, Štrba, Dorinec. Reunion vznikli v Banskej Bystrici, odkiaľ pochádzajú zakladajúci členovia. Dnes z pomedzi nich v zostave figurujú len spevák Milan Kováč a gitarista a producent Radovan Oravkin.

Prelomový rok 2014
------------------

V priebehu roka 2014 kapela ohlásila v poradí druhý album Denník, ktorý vyšiel v marci 2015. Single z tohto albumu Denník a Dokonalá zaznamenali prelomový úspech v kariére a posunuli kapelu medzi najobľúbenejších interpretov. Kapela sama označuje obdobie pred rokom 2014 ako garážové. Od tohto prelomového dátumu nemá žiadny z vydaných singlov pod 100.000 videní na portáli youtube.com

Žáner
-----

Kapela uvádza, že nehrá žiadny konkrétny hudobný žáner, a preto ho nemôžeme presne zaradiť. Najviac v ňom však prevládajú žánre rock a pop, obohatené o prvky elektronickej hudby. V niektorých momentoch počuť aj vplyvy amerického pop-punku. 

Reunion sa verejne v niekoľkých rozhovoroch ohradili voči škatuľkovaniu hudby do hudobných žánrov a ako sami tvrdia, hudba je buď dobrá, alebo zlá. 

Najväčší vplyv na smerovanie kapely v jej začiatkoch mali kapely Green Day, Blink 182, Sum 41.

Členovia
--------

### Súčasná zostava

* Milan Kováč / spev, gitara (2008 – súčasnosť)
* Radovan Oravkin / gitara, producent (2008 – súčasnosť)
* Dominik Sabov / basgitara (2010 – súčasnosť)
* Andie Debnàr / bicie

### Hosťujúci členovia

* Matej Smutný / bicie
* *Marek Bednarčík* / bicie, perkusie (Christmas, Peter Juhás band)
* Buko Walrus / klavír (Adam Ďurica, Got Blue Balls)
* Filip Lehotský / gitara (Christmas, Filip Jánošík a hotoví umelci)

### Bývalí členovia

* *Andrej Giertl* / bicie (2015)
* *Filip Peťko* / bicie (2012 – 2013)
* *Tomáš Štrba* / bicie (2008 – 2010)
* Lukáš Strmiska / bicie (2006 – 2008)
* *Andrej Dorinec* / basgitara (2008)
* *Jakub Beňačka* / basgitara (2008 – 2010)
* Zdeno Pinka /basgitara (2006 – 2008)
* *Pepe Balogh* / live DJ (2011 – 2015)
* Andie Debnár / bicie (2010 - 2018)

Diskografia
-----------

### Pozerám Dopredu (2011)

* Produkcia: Peter Dobrík / Rock Reunion
* Nahrávané v PJ SOUND STUDIO.
* Vydavateľstvo: IMIKO Records, s.r.o.

### Denník (2015)

* Produkcia: Peter "Sanchez" Saniga / Rock Reunion
* Nahrávané v HStudio Lehota pri Nitre
* Vydavateľstvo: 4 Public Promotion, s.r.o.

### To najlepšie z nás (2019)

* Produkcia: Vantastique Music Production
* Nahrávané vo Vantastique Music Production, Randall Group a Môlča Records
* Vydavateľstvo: Môlča Records, s.r.o.

Kapela na svojich sociálnych sieťach ohlásila svoj tretí album na koniec roka 2018 a v jeho závere termín preložila na marec 2019. Mali by sa na ňom objaviť aj všetky single, ktoré doposiaľ nevyšli na žiadnom nosiči, aj skladba Buď so mnou, ktorá bola nasadená do vysielania Funrádia. Album sa nahráva z väčšej časti v štúdiu Vantastique Music Production, ktoré vlastní gitarista kapely. Album sa nahráva v zložení: Milan Kováč - spev, Radovan Oravkin - gitary, elektroniky, syntetizátory, elektronické bicie, Dominik Sabov - basgitara, Andrej Debnár -. bicie, Buko Walrus - piano. Ako vydavateľ by sa mal pod album podpísať Môlča Records.

Videoklipy
----------

* **Zlodej Duší** (2009) – Kováč/Kováč;
* **Hlas** (2010) – Oravkin/Oravkin; (réžia: Milan Kováč)
* **Spoveď** (2011) – Kováč/Kováč; (réžia: Anakin Fox)
* **Mr. VanTastique** (2013) – Oravkin/Oravkin; (réžia: Nikoleta Kováčová)
* **Dokonalá (Hej Prdel)** (2014) – Oravkin/Oravkin,Kali; (réžia: Dušan Krajčovič)
* **Denník (2014)** – Oravkin/Oravkin; (réžia: Matúš Mikuláši)
* **Primabalerína** (2015) – Kováč/Kováč; (réžia: Matúš Mikuláši)
* **Láska & Karma** (2016) – Oravkin/Oravkin; (réžia: Matúš Mikuláši)
* **Prečo** (2017) – Kováč/Kováč; (réžia: Matúš Mikuláši)
* **Iná ako iné** (2017) – Oravkin/Oravkin (réžia: Matúš Mikuláši)
* **To najlepšie z nás** (2018) - Oravkin/Oravkin (réžia: Robo Bošeľa)
* **Buď so mnou** (2018) - Oravkin/Oravkin (réžia Robo Bošeľa)
* **Prístav** (2018) - Oravkin/Oravkin (réžia: Robo Bošeľa)
* **Ty a ja** (2019) - Oravkin/Oravkin, Kováč (réžia: Robo Bošeľa)
* **Nájdime Pokoj** (2019) - Oravkin/Oravkin (réžia: Robo Bošeľa)

Stretol som Dominiku tour 2019
------------------------------

Koncom roka 2018 kapela ohlásila svoje tretie a doposiaľ najväčšie turné s názvom Stretol som Dominiku tour. Názov vychádza z úvodnej frázy skladby Denník, ktorá sa stala populárnejšia ako názov samotnej skladby.

Na turné vyráža pri príležitosti nového albumu To najlepšie z nás a pri príležitosti osláv 10 výročia prvého koncertu. Turné má 8 zastávok - Považská Bystrica, Bratislava, Trnava, Vrútky, Žilina, Banská Bystrica, Bardejov a Poprad, no pre veľký záujem sa séria koncertov s názvom Stretol som Dominiku rozšírila o ďalšie termíny v máji a na jeseň roku 2019 aj do iných slovenských miest. Na koncertoch bude predstavený nový album, ale zároveň zaznejú aj najväčšie hity z predošlej tvorby.

Iné projekty
------------

Commons
* Spolupracuj na Commons Commons ponúka multimediálne súbory na tému **Rock Reunion**

Externé odkazy
--------------

* rockreunion.sk – oficiálna stránka kapely Rock Reunion
* bandzone.cz/rockreunion – Bandzone
* hudba.zoznam.sk/rock-reunion/ – HUDBA.sk